HR Službeni list Europske unije C 78/9

Objava zahtjeva za izmjenu u skladu s člankom 50. stavkom 2. točkom (a) Uredbe (EU) br. 1151/2012 Europskog parlamenta i Vijeća o sustavima kvalitete za poljoprivredne i prehrambene proizvode

(2015/C 78/09)

Ova je objava temelj za podnošenje prigovora na zahtjev za izmjenu u skladu s člankom 51. Uredbe (EU) br. 1151/2012 Europskog parlamenta i Vijeća (1).

ZAHTJEV ZA IZMJENU

UREDBA VIJEĆA (EZ) br. 510/2006

o zaštiti oznaka zemljopisnog podrijetla i oznaka izvornosti poljoprivrednih i prehrambenih proizvoda (2)

ZAHTJEV ZA IZMJENU U SKLADU S ČLANKOM 9.

„PANCETTA DI CALABRIA”

EZ br.: IT-PDO-0217-1567-19.10.2011

ZOZP ( ) ZOI ( X )

1. Rubrika specifikacije proizvoda na koju se primjenjuje izmjena

—

☐

—

☒

—

☐

—

☒

—

☒

—

☐

—

☒

—

☐

—

☐

2. Vrsta izmjene

—

☐

—

☒

—

☐

—

☐

3. Izmjena (izmjene)

Opis proizvoda

— Povećava se najveća debljina dozrele pancete „Pancetta di Calabria” kako bi se bolje uzele u obzir tradicionalne metode prerade i veličina izvornih rasjeka mesa.

Dokaz o podrijetlu

— Tekst specifikacije proizvoda ažuriran je u skladu sa zahtjevima Uredbe (EU) br. 1151/2012 u pogledu postupaka koje proizvođači moraju poštovati kako bi se naveli detalji o dokazu o podrijetlu.

Način proizvodnje

— Podrobnije se utvrđuju zahtjevi za pasminu te dob i masu prilikom klanja, a popisu odobrenih pasmina dodaje se autohtona pasmina tipične crne dlake iz Apulije i Kalabrije. Uspostavljen je registar pasmina na temelju karakteristika autohtone populacije ove pasmine podrijetlom iz regija Puglia (Apulija) i Kalabrija. Popisu odobrenih pasmina dodaje se pasmina durok zbog svoje raširenosti na području podrijetla svinja. U izmijenjenom tekstu utvrđuju se i pasmine koje se ni u kojem slučaju ne smiju upotrijebiti jer ne odgovaraju opisu teških pasmina pogodnih za upotrebu u industriji suhomesnatih proizvoda.

— U pogledu identifikacije, sada se umjesto oznake koja je predviđena sadašnjom specifikacijom smije upotrebljavati tetovaža na stražnjim nogama životinje s identifikacijskom oznakom poljoprivrednog gospodarstva gdje je svinja okoćena.

— Jasno se navodi potreban udio bjelančevina u hrani za životinje.

— Pojašnjuje se značenje pojma „hranjenje napojem”.

— Pojašnjuju se sastojci za upotrebu, a ispravljaju se očite značajne pogreške u sadašnjem tekstu koji glasi: „crvena paprika predviđena u primjenjivim odredbama zakona”. Iza riječi „crvena paprika” trebao je pisati dodatan tekst o sastojcima i aditivima „predviđenima u primjenjivim odredbama zakona”, koji su ispušteni zbog pogreške u prijepisu. „Crvena paprika” jasnije se izmjenom utvrđuje kao „čili papričica/paprika babura koje pripadaju rodu Capsicum L”. Izričito se navode prirodni sastojci koji nisu uključeni u sadašnji tekst kako bi se istaknuli tradicionalni postupci na području podrijetla.

— Posebno se navode odobreni aditivi. Upotrebom aditiva proizvod se štiti od štete nastale rastom mikroorganizama, pogoduje se sporom dozrijevanju koje je svojstveno panceti „Pancetta di Calabria” te pomaže u čuvanju njezinih svojstava od posljedica neželjene fermentacije.

— Povećava se najveća debljina i težina svježe pancete kako bi se bolje uzele u obzir tradicionalne metode prerade.

— Povećava se najdulje razdoblje sušenja s osam na četrnaest dana kako bi se bolje uzele u obzir tradicionalne metode prerade.

— Jasno se navodi da je 30 dana najkraće trajanje razdoblja dozrijevanja koje je u skladu s tradicionalnim metodama proizvodnje.

Označivanje

— Uvodi se identifikacijski logotip ZOI-ja za pancetu „Pancetta di Calabria”.

— U skladu s izmijenjenim odredbama, proizvod se može prodavati čitav, u komadima ili narezan, vakuumski zapakiran ili u pakiranju s izmijenjenom atmosferom. Na temelju sadašnje specifikacije to nije bilo moguće, ali postalo je potrebno radi prilagodbe novim načinima kupovanja i konzumiranja proizvoda, uz istodobno čuvanje njegovih organoleptičkih svojstava.

JEDINSTVENI DOKUMENT

UREDBA VIJEĆA (EZ) br. 510/2006

o zaštiti oznaka zemljopisnog podrijetla i oznaka izvornosti poljoprivrednih i prehrambenih proizvoda (3)

„PANCETTA DI CALABRIA”

EZ br.: IT-PDO-0217-1567-19.10.2011.

ZOZP ( ) ZOI ( X )

1. Naziv

„Pancetta di Calabria”

2. Država članica ili treća zemlja

Italija

3. Opis poljoprivrednog ili prehrambenog proizvoda

3.1. Vrsta proizvoda

Razred 1.2. Mesni proizvodi (kuhani, soljeni, dimljeni itd.)

3.2. Opis proizvoda na koji se odnosi naziv iz točke 1.

Panceta „Pancetta di Calabria” priprema se od mesa bočnih rebara svinje. Svježa panceta, težine od 3 do 6 kg s kožom, reže se u obliku pravokutnika debljine od 3 do 6 cm. Nakon prerade, meso se suši od četiri do četrnaest dana. Njezina površina može biti prekrivena čilijem u prahu i drugim prirodnim sastojcima. Vrijeme dozrijevanja najmanje je 30 dana. Prilikom stavljanja na tržište, panceta „Pancetta di Calabria” pravokutnog je oblika i debljine od 3 do 5 cm. Narezana je panceta ružičaste boje s naizmjeničnim tankim prugama krtog mesa i masti te je ugodna okusa.

3.3. Sirovine (samo za prerađene proizvode)

Panceta „Pancetta di Calabria” mora se pripremati od mesa svinja uzgojenih u regiji Kalabrija.

Ne smije se upotrebljavati meso nerasta i krmača.

Genetske osobine svinja moraju odgovarati onima kakve uobičajeno imaju talijanske teške svinje koje su vidljive kod tradicionalnih velikih pasmina kao što su:

— pasmina iz Apulije i Kalabrije,

— velika bijela pasmina i talijanski landras poboljšane u skladu s talijanskom matičnom knjigom ili potomci divljih svinja ovih pasmina,

— svinje uzgojene od talijanskih divljih svinja durok poboljšanima u skladu s talijanskom matičnom knjigom,

— svinje uzgojene od divljih svinja drugih pasmina ili divljih svinja miješanih pasmina, pod uvjetom da su te divlje svinje, okoćene u Italiji ili inozemstvu, uzgojene na temelju programa selekcije i križanja čiji ciljevi nisu nespojivi s ciljevima talijanske matične knjige za proizvodnju teških svinja.

Nasuprot tome, ne smiju se upotrebljavati sljedeće životinje:

— svinje s nepoželjnim osobinama, posebno one osjetljive na stres (sindrom stresa kod svinja – PSS),

— čistokrvne životinje pasmina belgijski landras, Hampshire, Pietrain i Spotted.

Prosječna težina u skupini svinja prilikom klanja mora biti najmanje 140 kg.

3.4. Hrana za životinje (samo za proizvode životinjskog podrijetla)

Svinje se moraju hraniti smjesom hrane za životinje koja sadržava najmanje 50 % ječma, poljskog graha, kukuruza, žira ili slanutka.

U hrani se ne smiju upotrebljavati manioka, krumpiri ili nusproizvodi zbog kojih bi meso ili masti mogli imati nepoželjne okuse.

Kako bi se osiguralo da je meso dovoljno kompaktno za tov, zabranjeno je hraniti životinje napojem. Hranjenje napojem znači da se upotrebljavaju mliječni nusproizvodi.

Najmanje dva mjeseca prije klanja hrana mora biti bogata bjelančevinama, a mora ih sadržavati najmanje 12 %.

Hrana mora dolaziti sa zemljopisnog područja proizvodnje u skladu s dostupnošću na tržištu.

3.5. Posebni proizvodni postupci koji se moraju provesti na određenom zemljopisnom području

Svinje moraju biti uzgojene i zaklane u regiji Kalabrija, a i meso se mora odabrati, omotati u crijeva, vezati i dozrijevati na tom području.

3.6. Posebna pravila za rezanje, ribanje, pakiranje itd.

—

3.7. Posebna pravila za označivanje

Zaštićena oznaka izvornosti „Pancetta di Calabria” mora se naznačiti jasnim neizbrisivim slovima, mora se jasno razlikovati od bilo kojeg drugog teksta na etiketi ili oznake pričvršćene na proizvod ili na pakiranje proizvoda u komadima te odmah nakon nje moraju pisati riječi „Denominazione d’Origine Protetta” (zaštićena oznaka izvornosti).

Na etiketi mora biti naznačen sljedeći logotip ZOI-ja „Pancetta di Calabria”.

4. Sažeta definicija zemljopisnog područja

Panceta „Pancetta di Calabria” proizvodi se na tradicionalnom području proizvodnje koje se sastoji od cijele regije Kalabrija.

5. Povezanost sa zemljopisnim područjem

5.1. Posebnost zemljopisnog područja

Zemljopisno područje proizvodnje nalazi se na jugu Italije, a odlikuje ga topla i umjerena klima s malo oborina koje uglavnom padaju zimi. Područje je uglavnom brdovito i planinsko, ali, s obzirom na to da je riječ o poluotoku, ima više od 800 km obale na Tirenskom i Jonskom moru. Spoj mora, brda i planina utječe na posebnu mediteransku klimu.

Osim povoljnih klimatskih uvjeta, u proizvodnji pancete „Pancetta di Calabria” ključne su vještine lokalnih proizvođača – utvrđivane i prenošene kroz generacije – u obavljanju određenih poslova, poput rezanja mesa i pripremanja za sušenje. Upotreba začina, posebno čilija u prahu, još je jedan element koji se povezuje s dugogodišnjim tehnikama proizvodnje.

5.2. Posebnosti proizvoda

Panceta „Pancetta di Calabria” dozrio je proizvod u okviru kalabrijske tradicije u proizvodnji suhomesnatih proizvoda. Priprema se preradom mesa bočnih rebara svinja, nakon čega slijedi složeni postupak rezanja mesa. Panceta „Pancetta di Calabria” odlikuje se svojim pravokutnim oblikom i slojem začina na površini. Narezana je panceta ružičaste boje s naizmjeničnim tankim prugama krtog mesa i masti. Ugodna je okusa.

5.3. Uzročna povezanost zemljopisnog područja i kvalitete ili karakteristika proizvoda (za ZOI) odnosno određene kvalitete, ugleda ili drugih karakteristika proizvoda (za ZOZP)

Panceta „Pancetta di Calabria” duguje svoju kvalitetu okolišnim uvjetima te prirodnim i ljudskim čimbenicima.

Područje u kojem se proizvodi i prerađuje panceta „Pancetta di Calabria” odlikuje se tipičnom klimom južne Italije s malim količinama oborina koje uglavnom padaju zimi te zemljopisnim položajem koji omogućuje ventilaciju i temperaturne razlike, čime se održavaju optimalni uvjeti na prostoru za dozrijevanje.

Iskustvo gospodarskih subjekata u odabiru rasjeka mesa nužno je za proizvodnju pancete „Pancetta di Calabria”. Upotrebljavaju se rasjeci mesa od bočnih rebara svinje te se pažljivo prerađuju. Prije sušenja, koža se precizno reže kako bi se dobio pravokutan i čvrst oblik. Osim toga, u skladu s tradicijom, u postupku proizvodnje i dalje se upotrebljavaju prirodni začini koji poboljšavaju organoleptička svojstva proizvoda. Proizvod, sirovine i naziv vrlo su blisko povezani s društvenom i gospodarskom poviješću zemljopisnog područja u kojem su nastale tipične tradicije i običaji. Poseban značaj ima upotreba mesa dobivenog od talijanskih pasmina teških svinja, čija ishrana uključuje biljne proizvode svojstvene tom području. Panceta „Pancetta di Calabria” stoga je blisko povezana sa zemljopisnim područjem zbog klime u regiji, hrane koja se upotrebljava u uzgoju svinja i ljudskih čimbenika koji na nju utječu.

Upućivanje na objavu specifikacije

(članak 5. stavak 7. Uredbe (EZ) br. 510/2006 (4))

Ministarstvo je pokrenulo nacionalni postupak prigovora objavom prijedloga za priznavanje naziva „Pancetta di Calabria” kao zaštićene oznake izvornosti u Službenom listu Talijanske Republike br. 171 od 25. srpnja 2011.

Cijeli tekst specifikacije proizvoda dostupan je na sljedećem web-mjestu: http://www.politicheagricole.it/flex/cm/pages/ServeBLOB.php/L/IT/IDPagina/3335

ili:

možete izravno pogledati početnu stranicu Ministarstva poljoprivredne, prehrambene i šumarske politike (www.politicheagricole.it) te odabrati „Prodotti DOP IGP” (u gornjem desnom kutu zaslona) te potom „Prodotti DOP IGP STG” (na lijevoj strani zaslona) i na kraju „Disciplinari di Produzione all’esame dell’UE”.

(1) SL L 343, 14.12.2012., str. 1.

(2) SL L 93, 31.3.2006., str. 12. Zamijenjena Uredbom (EU) br. 1151/2012.

(3) Zamijenjena Uredbom (EU) br. 1151/2012.

(4) Vidjeti bilješku 3.